Diari Oficial de la Generalitat Valenciana


Sumari del DOGV 4417, del 14-01-2003 (2003/155)

RESOLUCIÓ de 30 de desembre de 2002, de la Direcció General d'Ordenació i Innovació Educativa i Política Lingüística, per la qual es convoca la celebració de la prova de maduresa per als estudis de Tècnic Esportiu Superior de la especialitat de Futbol (nivell 3).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4417

Data del DOGV
:   14-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/155


Data del document
:   30-12-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * esport
    * examen

RESOLUCIÓ de 30 de desembre de 2002, de la Direcció General d'Ordenació i Innovació Educativa i Política Lingüística, per la qual es convoca la celebració de la prova de maduresa per als estudis de Tècnic Esportiu Superior de la especialitat de Futbol (nivell 3). [2003/F155]
  
D'acord amb el Reial Decret 1.913/1997, de 19 de desembre, pel qual es configuren com a ensenyances de règim especial conduents a l'obtenció de titulacions de tècnics esportius, i s'aproven les directrius generals dels títols i de les corresponents ensenyances mínimes.
  
I segons l'article 8 del citat Reial Decret 1.913/1997, en el que es tracta dels requisits d'accés, i l'article 9, que tracta de l'accés sense el títol de Graduat en Educació Secundària o de Batxiller, en el que s'indica que per a l'accés a grau superior es necessita tindre complits 20 anys d'edat i demostrar la maduresa en relació als objectius formatius de Batxillerat tant a nivell intel·lectual, acreditada a través del domini de les capacitats lingüístiques, com de raonament i de coneixement fonamentals, esta direcció general ha resolt:
  
Primer
  
Convocar la celebració de la prova de maduresa per als estudis de Tècnic Esportiu Superior de la especialitat de Futbol (nivell 3).
  
Segon. Convocatòria
  
1. La preinscripció es realitzarà en la Federació Territorial Valenciana de Futbol, per a posteriorment efectuar la matrícula en grup dels preinscrits en l'IES número 31 Campanar-Conselleria de València, utilitzant-se per a això el model de l'annex I d'esta resolució.
  
2. El termini de preinscripció serà del 20 al 24 de gener de 2003 i la matrícula en l'IES número 31 Campanar-Conselleria de València, del 27 al 30 de gener de 2003, utilitzant-se per a això el model de l'annex II d'esta resolució.
  
Tercer
  
Podran preinscriure's per a la realització d'esta prova les persones majors de 20 anys.
  
Quart
  
Per a efectuar la preinscripció les persones aspirants hauran de presentar:
  
- Sol·licitud de preinscripció, segons model normalitzat que figura en l'annex I d'esta resolució.
  
- DNI i fotocòpia d'este per a la seua compulsa.
  
Quint
  
Per a efectuar la matrícula per a la realització de la prova, les persones aspirants hauran de presentar:
  
- Sol·licitud de matrícula per a la realització de la prova de maduresa, segons model normalitzat que figura en l'annex II d'esta resolució.
  
- Sol·licitud de la preinscripció acceptada i citada en el punt quart.
  
Sext
  
La realització i qualificació de la prova estarà a càrrec de la comissió avaluadora integrada per un president i quatre vocals, que seran respectivament el director de l'IES i quatre professors. Dita comissió estarà integrada per professors que presten servici en instituts d'Educació Secundària.
  
Així mateix podran integrar-se a la comissió avaluadora els assessors docents que foren precisos.
  
La Inspecció Educativa proposarà a la directora territorial de Cultura i Educació de València el nomenament del president, secretari, vocals i assessors que constituiran la comissió avaluadora procurant, sempre que siga possible, que pertanguen a la mateixa localitat de l'institut on ha de realitzar-se la prova.
  
La comissió avaluadora serà l'encarregada de resoldre les reclamacions sobre qualificacions estimades incorrectes. A l'efecte, el president tindrà les competències que atribuïx al director del centre la Resolució de 23 de gener de 1990 (DOGV del 7 de febrer) de la Direcció General d'Ordenació i Innovació Educativa.
  
Sèptim
  
El contingut de la prova s'adequarà als vigents qüestionaris oficials de Batxillerat.
  
Les matèries seran agrupades en les tres àrees:
  
- Capacitats lingüístiques.
  
- Capacitats de raonament.
  
- Coneixements.
  
Els exercicis corresponents a les àrees citades, es remetran per la Direcció General d'Ordenació i Innovació Educativa i Política Lingüística a la Inspecció Educativa, qui els farà arribar a l'institut on es realitza la prova, dirigits, en sobre tancat, al president de la comissió avaluadora per a la seua custòdia.
  
Octau
  
L'institut que haja rebut les preinscripcions posarà a disposició de la comissió avaluadora els expedients dels aspirants per a facilitar totes les dades que siguen necessàries
  
Nové
  
El calendari de la prova, que se celebrarà el 6 de febrer de 2003, haurà de ser anunciat en el tauler d'anuncis de l'institut, indicant expressament els útils amb què haurà d'acudir l'aspirant.
  
En l'institut s'haurà de seguir l'orde d'horari que a continuació se expressa:
  
Primera jornada:
  
- A les 09.00 hores, constitució de la comissió avaluadora. El president procedirà a l'obertura del sobre dels exercicis, els quals hauran de quedar davall la seua custòdia. S'adoptaran les mesures oportunes que garantisquen l'organització i desenrotllament d'estos exercicis, d'acord amb les disponibilitats de l'institut.
  
Quan per raons d'instal·lacions o locals existisquen inconvenients per a desenrotllar l'exercici pràctic en el propi institut on actue la comissió avaluadora, la Inspecció Educativa podrà autoritzar la realització d'este en altres locals que es consideren més idonis, expressant en este cas el lloc, amb indicació de la nova adreça, en el calendari de la prova, que es farà públic immediatament al finalitzar esta sessió constitutiva.
  
- A les 10.00 hores, exercici global sobre capacitats lingüístiques. Duració, hora i mitja.
  
- A les 12.00 hores, exercici global sobre capacitats de raonament. Duració, hora i mitja.
  
- A les 16.00 hores, exercici global sobre les matèries que constituïxen l'àrea de coneixements fonamentals. Duració, tres hores.
  
En cap cas excedirà d'una jornada completa, dividida en sessions de matí i de vesprada.
  
Segona jornada:
  
La comissió procedirà a la qualificació de les proves, de 0 a 10 punts cada una d'elles, i redactaran les actes globals per a cada àrea, acomodant-la a l'escala d'excel·lent, notable, bé, suficient i insuficient.
  
A estes actes s'uniran els exercicis corresponents i s'arxivaran en el centre on actue la comissió avaluadora.
  
Les qualificacions parcials de cada àrea es reflectiran en l'acta final (annex III).
  
Desé
  
La comissió avaluadora emetrà la qualificació global només en els casos d'aquells alumnes que hagen superat les tres àrees, acomodant-la a l'escala d'excel·lent, notable, bé i suficient. La nota final correspondrà a la nota mitjana de les matèries que componen les tres àrees.
  
Les actes finals es faran públiques en el centre on s'ha realitzat la prova, quedant arxivat l'original o fotocòpia acarada d'este en el dit institut.
  
Es remetran actes originals o fotocòpies acarades d'estes a efectes de constància dels resultats en els respectius expedients a la Inspecció Educativa per al seu estudi i posterior informe estadístic a la Direcció General d'Ordenació i Innovació Educativa i Política Lingüística.
  
Onze
  
Els que hagen aconseguit qualificació global positiva podran sol·licitar en el centre receptor de la seua matrícula l'expedició del certificat corresponent, segons imprés normalitzat de l'annex IV.
  
Dotze
  
Quan el nombre d'aspirants o el de grups en què és necessari distribuir-los, o les disponibilitats de locals, instal·lacions o material o qualsevol altra causa, faça impossible el desenrotllament de les proves en l'orde o en les dates establides, la Direcció General d'Ordenació i Innovació Educativa i Política Lingüística podrà autoritzar la realització d'estes en dos o més fases. En tot cas es garantirà d'una banda, l'homogeneïtat de dificultats dels exercicis en les diverses fases, i per una altra que cada aspirant concórrega només a una de dites fases de la convocatòria.
  
Tretze
  
Els professors que formen part de la comissió avaluadora, tindran dret a les indemnitzacions establides legalment. A l'efecte s'estarà al que disposa la secció segona, article 10, gratificacions per assistències i per servicis de caràcter específic, regulades pel Decret 24/1997, d'11 de febrer, del Govern Valencià (DOGV del 17), sobre indemnitzacions per raó de servici i servicis extraordinaris incloses en l'apartat c) de l'annex.
  
Contra la present resolució, que no esgota la via administrativa, es podrà interposar recurs d'alçada davant del conseller de Cultura i Educació en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb els articles 114 i 115 de la Llei 30/1992, redacció donada per la Llei 4/1999, de Règim Jurídic de les Administracions Públiques i del Procediment Administratiu Comú.